
                                             Anexă la Proiectul de Hotărâre nr. 86 din 24.06.2026


REGULAMENT

DE  ORGANIZARE  ŞI  FUNCŢIONARE A DIRECȚIEI  POLIŢIA LOCALĂ A MUNICIPIUL CÂMPULUNG


  Capitolul I: Dispoziţii generale

       Art. 1. 
(1) Prezentul Regulament este elaborat în conformitate cu prevederile Legii Politiei Locale nr.155 din 15 iulie 2010, ale Legii nr. 333 din 8 iulie 2003 privind paza obiectivelor, bunurilor, valorilor și protecția persoanelor, republicată, ale Hotărârii Guvernului României nr.1332 din 23 decembrie 2010 privind aprobarea Regulamentului-cadru de organizare si functionare a Politiei Locale și în acord cu prevederile O.U.G. nr.57/2019 privind Codul Administrativ, cu modificările și completările ulterioare.
           (2) Prezentul Regulament stabilește rolul, modul de organizare și de funcționare al Direcției Poliția Locală a Municipiului Câmpulung, statutul, drepturile și obligațiile polițiștilor locali în raport cu relațiile de serviciu. 
           (3) Poliția Locală a Municipiului Câmpulung a fost înființată prin Hotărârea Consiliului Local nr.10 din 27 ianuarie 2011 ca serviciu public de interes local, fără personalitate juridică, în cadrul aparatului de specialitate al Primarului Municipiului Câmpulung. 
           (4) Prin Hotărârea Consiliului Local nr.83 din 28.06.2024 a fost aprobată reorganizarea aparatului propriu de specialitate al Primarului Municipiului Campulung si al instuțiilor și serviciilor publice aflate în subordinea Consiliului Local al Municipiului Câmpulung, reorganizare care a avut ca rezultat și transformarea  Serviciului Poliție Locală Câmpulung în  Direcția Poliția Locală Câmpulung.
           (5)  Prin Hotărârea Consiliului Local nr.53 din 16.04.2026 a fost aprobată reorganizarea aparatului propriu de specialitate al Primarului Municipiului Campulung si al instutuțiilor și serviciilor publice aflate în subordinea Consiliului Local al Municipiului Câmpulung, reorganizare care a avut ca rezultat și modificarea organigramei Direcției Poliția Locală Câmpulung.

       Art. 2. 
(1) Sediul Direcției Politiei Locale Câmpulung este stabilit la nivelul sediului administrativ al Primăriei Municipiului Câmpulung și al Consiliului Local, respectiv în Municipiul Câmpulung, str.Negru Vodă, nr.127, judeţul Argeş.
(2) Echipajele de poliție locală pot fi apelate pe telefoanele mobile din dotare, astfel:
· Telefon monitorizare/serviciul de pază (la sediu) – 0756.998.960
· Telefoane echipaje mobile – 0785.229.068 și 0785.229.069.

       Art. 3.
       Personalul Direcției Poliția Locală se încadrează pe funcţiile prevăzute în statul de funcţii aprobat, în condițiile stabilite de Codul administrativ.

       Art. 4. 
       Direcția Poliţia Locală Câmpulung  îşi desfăşoară activitatea pe baza principiilor: legalităţii, încrederii, previzibilităţii, proximităţii şi proporţionalităţii, deschiderii şi transparenţei, eficienţei şi eficacităţii, răspunderii şi responsabilităţii, imparţialităţii şi nediscriminării.

       Art. 5. 
       (1) Directia Poliţia Locală Câmpulung îşi desfăşoară activitatea:
        a) în interesul comunităţii locale, exclusiv pe baza şi în executarea legii, precum şi a actelor autorităţii deliberative şi ale celei executive ale administraţiei publice locale;
        b) în conformitate cu reglementările specifice fiecărui domeniu de activitate, stabilite prin acte administrative ale autorităţilor administraţiei publice centrale şi locale.
       (2) Poliţia locală comunică, de îndată, organelor abilitate datele cu privire la aspectele de încălcare a legii, altele decât cele stabilite în competenţa sa, de care a luat cunoştinţă cu ocazia îndeplinirii misiunilor şi activităţilor specifice.

       Art. 6. 
       (1) În exercitarea atribuţiilor ce îi revin, poliţia locală cooperează cu unităţile, respectiv cu structurile teritoriale ale Poliţiei Române, ale Jandarmeriei Române şi  ale Inspectoratului General pentru Situaţii de Urgenţă, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice, în condiţiile legii.
       (2) Poliţia locală solicită intervenţia unităţilor/structurilor teritoriale competente ale Poliţiei Române sau ale Jandarmeriei Române pentru orice alte situaţii ce excedează atribuţiilor ce îi revin, potrivit prezentei legi.
      
      Capitolul II: Structura organizatorică 

       Art. 7.
       Poliţia locală a fost înființată în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în special în următoarele domenii:
       a) ordinea şi liniştea publică, paza bunurilor;
       b) circulaţia pe drumurile publice;
       c) disciplina în construcţii şi afişajul stradal;
       d) protecţia mediului;
       e) activitatea comercială.  
       Art. 8. 
      (1) Structura organizatorica a Directiei Politiei Locale Câmpulung  este urmatoarea:
1. Director executiv
                     2. Serviciul de Circulație pe drumuri publice, Ordine, Liniște Publică si Paza Bunurilor.
                     3. Compartimentul în domeniul protecţiei mediului, al disciplinei în construcții și afișaj stradal și în domeniul activităţilor comerciale.
      (2) Directorul executiv – este șeful întregii structuri.
      (3) Serviciul de Circulație pe drumuri publice, Ordine, Liniște Publică si Paza Bunurilor are în componență :
                       1.  Șef serviciu – funcționar public, funcție de conducere
                      	 2. Compartiment în domeniul Circulației pe drumuri publice, cu:
                                      - 11 polițiști locali (superior) – funcționari publici 
                                      - 3 polițiști locali (prinicipal)-– funcționari publici
                       3. Compartiment de Ordine, Liniște Publică și Paza Bunurilor, cu:
                                      - 1 funcție polițist local (debutant) - funcționar public
                                      - 14 posturi agenți de pază - personal contractual.
    (4) Compartimentul în domeniul protecţiei mediului, al disciplinei în construcții și afișaj stradal și în domeniul activităţilor comerciale cu:
                                      - 3 polițiști locali (superior) – funcționari publici.

       Capitolul III: Statutul personalului politiei locale 
       Art. 9, 
       (1) Personalul politiei locale se compune din:
                 a) functionari publici care ocupa functii publice specifice de politist local;
                 b) personal contractual.
       (2) Pot ocupa functii publice specifice de politist local functionarii publici care indeplinesc atributii de natura celor prevazute la art. 6 ( cu excepţia art. 6 lit. h), şi la art. 7-11 din Legea Politiei Locale nr. 155/2010.
       (3) Personalul din cadrul poliţiei locale care îndeplineşte atribuţiile prevăzute la art. 6 lit. h) din Legea nr. 155/2010, respectiv asigurarea pazei bunurilor şi obiectivelor aflate în proprietatea sau în administrarea Consiliului Local şi Primariei Municipiului Câmpulung  sau a altor servicii/instituţii publice de interes local stabilite de consiliul local, are statut de personal contractual.

       Art. 10. 
       Personalul contractual din cadrul poliţiei locale care exercită atribuţiile prevăzute la <LLNK 12010   155 10 202   6 37>art. 6 lit. h) din Legea nr. 155/2010 trebuie să îndeplinească şi condiţiile prevăzute la <LLNK 12003   333 10 202  39 30>art. 39 din Legea nr. 333/2003 privind paza obiectivelor, bunurilor, valorilor şi protecţia persoanelor, cu modificările şi completările ulterioare. Angajarea acestuia se face cu respectarea prevederilor <LLNK 12003   333 10 202  40 30>art. 40 din Legea nr. 333/2003, cu modificările şi completările ulterioare.

       Art. 11.
       Functiile de conducere din cadrul politiei locale se ocupa în conformitate cu prevederile O.U.G nr. 57/20219 privind Codul Administrativ, cu modificările şi completările ulterioare.

       Art. 12. 
       Încadrarea în clase şi pe grade profesionale a funcţiei publice specifice de poliţist local se face conform prevederilor referitoare la funcţiile publice generale din O.U.G nr. 57/20219 privind Codul Administrativ privind Statutul funcţionarilor publici, republicată, cu modificările şi completările ulterioare.

       Art. 13.
       (1) Raporturile de serviciu ale poliţiştilor locali şi ale funcţionarilor publici care ocupă funcţii publice generale se stabilesc, se modifică, se suspendă şi încetează în condiţiile stabilite potrivit Legii politiei locale nr. 155/2010 şi ale O.U.G nr. 57/20219 privind Codul Administrativ, republicată, cu modificările şi completările ulterioare.
       (2) Raporturile de muncă ale personalului contractual din cadrul poliţiei locale se stabilesc, se modifică, se suspendă şi încetează în condiţiile prevăzute de legislaţia muncii, iar cele ale personalului contractual cu atribuţii în domeniul pazei bunurilor şi a obiectivelor de interes local şi cu respectarea condiţiilor prevăzute de <LLNK 12003   333 10 201   0 18>Legea nr. 333/2003 privind paza obiectivelor, bunurilor, valorilor şi protecţia persoanelor, cu modificările şi completările ulterioare.

       Art. 14.  
       (1) Funcţiile publice din poliţia locală, inclusiv funcţiile publice specifice de poliţist local, în raport cu nivelul studiilor necesare ocupării, se clasifică după cum urmează:
    a) clasa I cuprinde funcţiile publice pentru a căror ocupare sunt necesare studii superioare de lungă durată, absolvite cu diplomă de licenţă sau echivalent;
    b) clasa a II-a cuprinde funcţiile publice pentru a căror ocupare sunt necesare studii superioare de scurtă durată, absolvite cu diplomă;
    c) clasa a III-a cuprinde funcţiile publice pentru a căror ocupare sunt necesare studii liceale, respectiv studii medii liceale, finalizate cu diplomă de bacalaureat.
       (2) Funcţionarii publici din poliţia locală numiţi în funcţiile publice prevăzute pentru clasele a II-a şi a III-a pot ocupa numai funcţii publice de execuţie.




       Art. 15.
       1) După nivelul atribuţiilor, funcţionarii publici din cadrul poliţiei locale pot fi:
    a) funcţionari publici de conducere;
    b) funcţionari publici de execuţie.

        Art. 16. 
       (1) În timpul serviciului, poliţiştii locali şi personalul contractual din poliţia locală cu atribuţii în domeniul pazei bunurilor şi a obiectivelor de interes local poartă uniformă şi exercită atribuţiile prevăzute în fişa postului, potrivit prevederilor Legii Politiei Locale nr. 155 din 15 iulie 2010 si ale Hotararii Guvernului Romaniei nr. 1332 din 23 decembrie 2010 privind aprobarea Regulamentului-cadru de organizare si functionare a Politiei Locale.
       (2) Poliţistul local este învestit cu exerciţiul autorităţii publice, pe timpul şi în legătură cu îndeplinirea atribuţiilor şi a îndatoririlor de serviciu, în limitele competenţelor stabilite prin lege, şi beneficiază de dispoziţiile legii penale cu privire la persoanele care îndeplinesc o funcţie ce implică exerciţiul autorităţii de stat.

Art. 17.
       În îndeplinirea atribuţiilor prevăzute de lege, personalul poliţiei locale îşi exercită competenţa pe raza unităţii administrativ-teritoriale unde îşi desfăşoară activitatea.

       	Art. 18.
       (1) După numirea în funcţie, poliţiştii locali care au atribuţii în domeniul ordinii şi liniştii publice, precum şi cei cu atribuţii în domeniul circulaţiei rutiere, proveniţi din structurile poliţiei comunitare,  în termen de 5 ani de la infiintare, vor urma un program de formare iniţială organizat într-o instituţie de învăţământ din cadrul Ministerului Administraţiei şi Internelor.
       (2) După numirea în funcţie, poliţiştii locali care au atribuţii în domeniul ordinii şi liniştii publice, precum şi cei cu atribuţii în domeniul circulaţiei rutiere, selecţionaţi ulterior infiintarii, precum şi cei selecţionaţi în vederea încadrării posturilor nou înfiinţate, în termen de un an vor urma un program de formare iniţială organizat într-o instituţie de învăţământ din cadrul Ministerului Afacerilor Interne.
       (3) Fac excepţie de la prevederile alin. (1) şi (2) poliţiştii locali care provin din structurile de ordine şi siguranţă publică ale Ministerului Administraţiei şi Internelor, precum şi cei care au urmat un program de pregătire iniţială într-o instituţie de învăţământ din cadrul Ministerului Administraţiei şi Internelor.
       (4) Durata programelor de formare prevăzute la alin. (1) şi (2) este de minimum 3 luni.
       (5) Finalizarea programelor de formare prevăzute la alin. (1) şi (2) se face prin examen de absolvire, conform planului de învăţământ. În urma promovării examenului, poliţiştii locali obţin un certificat de absolvire eliberat, în condiţiile legii, de către instituţia organizatoare.
       (6) Prin derogare de la prevederile <LLNK 11999   188 11 211   0 18>Legii nr. 188/1999, republicată, cu modificările şi completările ulterioare, dacă, după expirarea perioadei de 5 ani prevăzute la alin. (1), respectiv a celei de un an prevăzute la alin. (2), poliţistul local nu a absolvit programul de formare iniţială, acesta este eliberat din funcţia publică.
       (7) Contravaloarea cheltuielilor de şcolarizare individuale ale poliţiştilor locali aferente programelor de formare prevăzute la alin. (1) şi (2) se suportă din bugetul poliţiei locale sau din bugetul local, după caz.
       (8) Modul de organizare a programelor de formare prevăzute la alin. (1) şi (2) şi structura programelor de învăţământ se stabilesc de instituţiile de specialitate din cadrul Ministerului Afacerilor Interne în care se desfăşoară programe de formare iniţială, in conformitate cu prevederile Regulamentului-cadru de organizare şi funcţionare a poliţiei locale.
       (9) Formarea profesională a personalului cu atribuţii în domeniul pazei bunurilor şi a obiectivelor de interes local se realizează în condiţiile <LLNK 12003   333 10 201   0 18>Legii nr. 333/2003, cu modificările şi completările ulterioare.

       Art. 19.
       Poliţiştii locali care promovează programele de formare iniţială prevăzute la art. 20, alin. (1) şi (2) încheie un angajament de serviciu prin care se obligă să lucreze în poliţia locală o perioadă de cel puţin 5 ani de la data promovării examenului.

       Art. 20.
       (1) La numirea în funcţia publică, funcţionarii publici din poliţia locală depun jurământul de credinţă prevăzut de O.U.G nr. 57/20219 privind Codul Administrativ <LLNK 11999   188 11 211   0 18>.
       (2) Refuzul depunerii jurământului prevăzut la alin. (1) se consemnează în scris şi atrage revocarea actului administrativ de numire în funcţia publică, în condiţiile legii.
       (3) Jurământul de credinţă este semnat de către funcţionarul public din poliţia locală în două exemplare, unul păstrându-se la dosarul personal, iar cel de-al doilea se înmânează semnatarului.

       Art. 21.
       Dacă funcţionarului public din poliţia locală  îi încetează raporturile de serviciu din motive imputabile acestuia, înaintea expirării perioadei prevăzute în angajamentul de serviciu, se aplică prevederile <LLNK 12010   155 10 202  38 40>art. 38 alin. (4) din Legea nr. 155/2010, respectiv, suportarea cheltuielilor de şcolarizare, proporţional cu perioada rămasă neefectuată.

       Art. 22.
       Pentru reprezentarea propriilor interese în relaţiile cu autorităţile administraţiei publice centrale şi locale, funcţionarii publici şi personalul contractual din poliţia locală se pot asocia, în condiţiile legii.


      Capitolul IV: Atributiile personalului Direcției Politia Locală a Municipiului Câmpulung

      Art. 23. – Directorul executiv:
Directorul Executiv al Direcției Poliția Locală își îndeplinește atribuțiile în mod nemijlocit sub autoritatea și controlul Primarului, este șef al întregului personal al Direcției și are următoarele atribuții:
a) organizează, planifică şi conduce întreaga activitate a poliţiei locale;
b) întreprinde măsurile necesare pentru încadrarea cu personal corespunzător;
c) face parte din comisii de concurs sau promovare în funcție, potrivit legii;
d) asigură cunoaşterea şi aplicarea întocmai de către întregul personal a prevederilor legale;
e) răspunde de pregătirea profesională continuă a personalului din subordine;
f) întocmește și aprobă planurile de pază întocmite pentru obiectivele din competenţă;
g) studiază şi propune unităţilor beneficiare de pază introducerea amenajărilor tehnice şi a sistemelor de alarmare împotriva efracţiei;
h) analizează trimestrial activitatea poliţiei locale şi indicatorii de performanţă stabiliţi de comisia locală de ordine publică;
i) asigură informarea operativă a consiliului local, a structurii teritoriale corespunzătoare a Poliţiei Române, precum şi a Jandarmeriei Române despre evenimentele deosebite ce au avut loc în cadrul activităţii poliţiei locale;
j) reprezintă poliţia locală în relaţiile cu alte instituţii ale statului, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice pentru îndeplinirea atribuţiilor stabilite de lege;
k) asigură ordinea interioară şi disciplina în rândul personalului din subordine, având dreptul să propună acordarea de recompense şi aplicarea de sancţiuni în condiţiile legii;
l) propune primarului/primarului general adoptarea de măsuri pentru eficientizarea activităţii;
m) îndrumă, conduce și coordonează activitatea personalului din domeniul ordinii publice, participând la nevoie la controale sau acțiuni de verificare specifice precum și la aplicarea sancțiunilor contravenționale  principale și complementare;
n) îndrumă, conduce și coordonează activitatea personalului din domeniul activităților comerciale, participând la nevoie la controale sau acțiuni de verificare specifice precum și la aplicarea sancțiunilor principale și complementare;
o) îndrumă, conduce și coordonează activitatea personalului din domeniul protecțioei mediului, participând la nevoie la controale sau acțiuni de verificare specifice precum și la aplicarea sancțiunilor principale și complementare;
p) îndrumă, conduce și coordonează activitatea personalului din domeniul disciplinei în construcții și afișajului stradal, participând la nevoie la controale sau acțiuni de verificare specifice precum și la aplicarea sancțiunilor principale și complementare;
q) contribuie la întocmirea planurilor de acțiune pentru misiunile de ordine publică din competență, manifestări sportive, cultural-artistice, acțiuni civice sau greve spontane ori planificate, cooperând în acest sens cu structurile competente din Ministerul Afacerilor Interne;
r) asigură măsurile pentru rezolvarea operativă a cererilor, a sesizărilor şi a reclamaţiilor cetăţenilor, în conformitate cu prevederile legale cooperând în acest sens cu celelalte structuri funcționale din direcție sau din aparatul de lucru al primarului;
s) participă la audienţele cu cetăţenii;
t) întocmeşte sau aprobă aprecierile de serviciu ale personalului, potrivit competenţei;
u) coordonează activitatea de evidenţă, aprovizionare, de repartizare, de întreţinere şi de păstrare, în condiţii de siguranţă, a armamentului şi a muniţiei din dotare;
v) urmăreşte modul de echipare a personalului cu uniforme şi însemnele distinctive de ierarhizare, repartizarea şi utilizarea corespunzătoare a acestora;
w) întreprinde măsuri de aprovizionare şi menţinere în stare de funcţionare a aparaturii de pază şi alarmare, radiocomunicaţii şi a celorlalte amenajări destinate serviciului de pază şi ordine;
x) menţine legătura permanentă cu beneficiarii privind modul în care se desfăşoară activitatea de pază, semnalează neregulile referitoare la îndeplinirea obligaţiilor contractuale şi propune măsurile necesare pentru creşterea eficienţei pazei;
y) analizează contribuţia funcţionarilor publici din poliţia locală la menţinerea ordinii şi liniştii publice, la constatarea contravenţiilor în domeniile prevăzute de lege şi ia măsuri de organizare şi îmbunătăţire a acesteia;
z) organizează şi execută controale tematice şi inopinante asupra modului în care sunt îndeplinite atribuţiile de serviciu de către personalul din subordine;
aa) organizează sistemul de alarmare a personalului în situații deosebite;
ab) organizează activităţile de instruire în domeniul securității și sănătății în muncă, prevenirea situațiilor de urgență și de protecție civilă;
ac) întocmește fișele posturilor din cadrul Poliției locale și le reactualizează ori de câte ori este necesar, pentru a răspunde permanent nevoilor și cerințelor și a fi conforme cu legislația în vigoare;
ad) repartizează corespondența personalului din subordine, în scopul realizării la timp și în mod corespunzător a obiectivelor, urmărind rezolvarea sa în termen;
ae) întocmește lunar foaia colectivă de prezență pentru personalul Poliției locale a Municipiului Câmpulung și o propune spre aprobare primarului;
af) asigură asistența și supervizarea documentelor create de personalul din subordine;
ag) urmărește arhivarea documentelor create în cadrul structurii conduse și predarea acestora anual către arhiva Primăriei;
ah) urmărește legislația aplicabilă, atât în ceea ce privește modificarea și completarea cadrului existent cât și a noutăților de imediată aplicare, îndeplinind toate obligațiile rezultate din acestea care sunt de natura postului, respectiv a funcției publice deținute sau a atribuțiilor delegate informând în scris primarul;
ai) rezolvă în termenele stabilite de către superiorii ierarhici, lucrările repartizate;
aj) redactează și procesează pe calculator documentele primite;
ak) întocmește sau reactualizează planul de ordine și siguranță publică al UAT-ului;
al) asigură informarea zilnică a personalului din subordine cu privire la cunoașterea situației operative din zona de competență sau a problemelor identificate pe timpul zilei precedente;
am) stabilește, în colaborare cu șeful serviciului rutier, itinerarele de patrulare și intervalele orare de patrulare în zonele de competență;
an) asigură continuitatea dispozitivului rutier în zona de competență, pe bază de grafice de control, întocmite cu șeful serviciului rutier;
ao) contribuie cu personalul din subordine la acțiuni proprii şi participă,  la acțiunile organizate de unitățile/structurile teritoriale ale Poliţiei Române sau în sprijinul administratorul drumului public, precum și, la solicitare, la alte acțiuni ale structurilor competente ale Ministerului Afacerilor Interne;
ap) asigură cunoașterea şi aplicarea întocmai de către personalul din subordine a prevederilor legislaţiei în vigoare;
aq) asigură instruirea zilnică a polițiștilor locali cu privire la cunoașterea situaţiei operative din zona de competență şi periodic instruiește personalul din subordine cu privire la cunoașterea şi respectarea regulilor de circulație şi, cu precădere, cu privire la modul de poziționare pe partea carosabilă şi la semnalele pe care trebuie să le adreseze participanților la trafic;
ar) ia măsuri pentru ca în exercitarea atribuțiilor ce le revin polițiștilor locali care execută activități în domeniul circulației pe drumurile publice să poarte uniforma specifică cu înscrisuri şi însemne distinctive, conform prevederilor legale;
as) organizează şi execută controale asupra activității desfășurate de efectivele din subordine;
at) aplică sancțiuni contravenționale stipulate în H.C.L. nr. 26/2018 pentru aprobarea Normelor de îmbunătățire a activităților edilitar – gospodărești, păstrarea liniștii, comerț, transport, conservarea și protecția mediului precum și constatarea faptelor ce constituie contravenții.
au) răspunde administrativ, disciplinar, contravențional, civil ori penal pentru faptele sale și prejudiciile produse cu intenție;
av) respectă normele şi îndatoririle prevăzute O.U.G. nr. 57/2019 privind Codul administrativ, cu modificările și completările ulterioare;
aw) are obligația de a cunoaște și respecta prevederile referitoare la  controlul intern/managerial, contribuind la actualizarea, după caz, a registrului de riscuri pentru operațiunile specifice serviciului;
ax) răspunde de prevenirea faptelor de corupție și asigură instruirea în domeniu a personalului din subordine;
ay)  are obligația să respecte secretul profesional, precum şi confidențialitatea datelor dobândite în timpul desfășurării activității, în condițiile legii, cu excepția cazurilor în care îndeplinirea sarcinilor de serviciu, nevoile justiției sau legea impun dezvăluirea acestora;
az) utilizează și răspunde solicitărilor din aplicația E-muscel, după caz;
ba) utilizează Registratura electronică și sistemul digitalizat de corespondență;.
bb) utilizează e-mailul primit din partea Primăriei Municipiului Câmpulung pe care are obligația să îl folosească pentru schimburile de informații electronice necesare pentru îndeplinirea sarcinilor de serviciu.    
bc) îndeplinește alte atribuții formulate verbal sau în scris pe cale ierarhică, care se prezumă a fi legale, orice refuz motivat de nelegaltatea sarcinii primite justificându-se în scris, în termen de  cel mult 24 de ore de la primire.

Art. 24. 
Serviciul de Circulație pe drumuri publice, Ordine, Liniște Publică si Paza Bunurilor:
(1) Șeful Serviciului de Circulație pe drumuri publice, Ordine, Liniște Publică si Paza Bunurilor se subordonează nemijlocit Directorului executiv al Direcției Poliția Locală și direct sub autoritatea și controlul Primarului, este șeful întregului perosonal din subordine și conlucrează activ cu personalul celorlalte servicii și compartimente din cadrul Direcției, având următoarele atribuții:
a) înlocuiește, la nevoie, pe Directorul executiv al Direcției Poliției Locale, în lipsa acestuia preluând toate atribuțiile funcționale;
b) organizează, planifică şi conduce întreaga activitate a personalului din subordine;
c) propune  pe cale ierarhică măsurile necesare pentru încadrarea cu personal corespunzător;
d)  face parte din comisii de concurs sau promovare în funcție, potrivit legii;
e) asigură cunoaşterea şi aplicarea întocmai de către întregul personal a prevederilor legale;
f)  răspunde de pregătirea profesională continuă a personalului din subordine și propune directorului executiv măsuri de îmbunătățire a acesteia;
g) îndrumă, conduce și coordonează activitatea personalului din domeniul circulației pe drumurile publice (locale), participând la nevoie la controale sau acțiuni de verificare specifice precum și la aplicarea sancțiunilor principale și complementare;
h) îndrumă, conduce și coordonează activitatea personalului din domeniul circulației pe drumuri publice, ordinii și liniștii publice precum și paza bunurilor, participând la nevoie la controale sau acțiuni de verificare specifice precum și la aplicarea sancțiunilor contravenționale  principale și complementare;
i) contribuie la întocmirea planurilor de acțiune pentru misiunile de ordine publică din competență, manifestări sportive, cultural-artistice, acțiuni civice sau greve spontane ori planificate, cooperând în acest sens cu structurile competente din Ministerul Afacerilor Interne;
j) participă la analiza trimestrială a activității direcției și propune directorului executiv măsuri specifice şi, după caz,  indicatorii de performanţă stabiliţi de comisia locală de ordine publică;
k) contribuie împreună cu directorul executiv la informarea operativă a consiliului local, a structurii teritoriale corespunzătoare a Poliţiei Române, precum şi a Jandarmeriei Române despre evenimentele deosebite ce au avut loc în cadrul activităţii poliţiei locale;
l) reprezintă, cu acordul sau din dispoziția directorului executiv, poliţia locală în relaţiile cu alte instituţii ale statului, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice pentru îndeplinirea atribuţiilor stabilite de lege;
m) asigură ordinea interioară şi disciplina în rândul personalului din subordine, având dreptul să propună acordarea de recompense şi aplicarea de sancţiuni în condiţiile legii;
n) sprijină directorul executiv în formularea de propuneri către Primarul localității și adoptarea de măsuri pentru eficientizarea activităţii ori pentru prezentarea în comisia locală de ordine publică;
o) asigură măsurile pentru rezolvarea operativă a cererilor, a sesizărilor şi a reclamaţiilor cetăţenilor, în conformitate cu prevederile legale, cooperând în acest sens cu celelalte structuri funcționale din direcție sau din aparatul de lucru al primarului;
p) participă, în lipsa șefului direcției,  la audienţele cu cetăţenii;
q) întocmeşte aprecierile de serviciu ale personalului, din subordine potrivit competenţei și le supune aprobării directorului executiv;
r) contribuie la activitățile specifice de evidenţă, aprovizionare, de repartizare, de întreţinere şi de păstrare, în condiţii de siguranţă, a armamentului şi a muniţiei din dotarea direcției;
s) urmăreşte modul de echipare a personalului cu uniforme şi însemnele distinctive de ierarhizare și face propuneri privind  repartizarea şi utilizarea corespunzătoare a acestora;
t)  propune măsuri de aprovizionare şi menţinere în stare de funcţionare a mijloacelor tehnice, echipamentelor, aparaturii și instalațiilor specifice activității serviciului;
u) analizează contribuţia funcţionarilor publici din poliţia locală la menţinerea ordinii şi liniştii publice, la constatarea contravenţiilor în domeniile prevăzute de lege şi ia măsuri de organizare şi îmbunătăţire a acesteia;
v)  organizează şi execută controale tematice şi inopinate asupra modului în care sunt îndeplinite atribuţiile de serviciu de către personalul din subordine;
w) contribuie la organizarea sistemului de alarmare a personalului în situații deosebite;
x) acordă sprijin în organizarea activităţilor de instruire și implementare a regulilor privind securitatea și sănătatea în muncă, de apărare împotriva incendiilor și de protecție civilă;
y) contribuie împreună cu directorul executiv la întocmirea fișelor posturilor din cadrul Direcției Poliției Locale și le reactualizează ori de câte ori este necesar, pentru a răspunde permanent nevoilor și cerințelor și a fi conforme cu legislația în vigoare;
z) repartizează corespondența personalului din subordine, în scopul realizării la timp și în mod corespunzător a obiectivelor, urmărind rezolvarea sa în termen;
aa) întocmește lunar foaia colectivă de prezență pentru personalul din subordine, o supune aprobării directorului executiv și primarului ;
ab) asigură asistența și supervizarea documentelor create de personalul din subordine;
ac)  urmărește arhivarea documentelor create în cadrul structurii conduse și predarea acestora anual către arhiva instituției;
ad) urmărește legislația aplicabilă, atât în ceea ce privește modificarea și completarea cadrului existent cât și a noutăților de imediată aplicare, îndeplinind toate obligațiile rezultate din acestea care sunt de natura postului, respectiv a funcției publice deținute sau a atribuțiilor delegate informând în scris primarul;
ae) rezolvă în termenele stabilite de către superiorii ierarhici, lucrările repartizate;
af) redactează și procesează pe calculator documentele primite;
ag) contribuie la întocmirea sau reactualizarea planul de ordine și siguranță publică al UAT-ului;
ah) asigură informarea zilnică a personalului din subordine cu privire la cunoașterea situației operative din zona de competență sau a problemelor identificate pe timpul zilei precedente;
ai) stabilește, în colaborare cu șeful serviciului rutier, itinerarele de patrulare și intervalele orare de patrulare în zonele de competență;
aj) asigură continuitatea dispozitivului rutier în zona de competență, pe bază de grafice de control, întocmite cu șeful serviciului rutier;
ak) contribuie cu personalul din subordine la acțiuni proprii şi participă,  cu aprobarea sau din dispozitia directorului executiv, la acțiunile organizate de unitățile/structurile teritoriale ale Poliţiei Române sau în sprijinul administratorul drumului public, precum și, la solicitare, la alte acțiuni ale structurilor competente ale Ministerului Afacerilor Interne ;
al) asigură instruirea zilnică a personalului din subordine cu privire la cunoașterea situaţiei operative din zona de competență şi periodic instruiește personalul din subordine cu privire la cunoașterea şi respectarea regulilor de circulație şi, cu precădere, cu privire la modul de poziționare pe partea carosabilă şi la semnalele pe care trebuie să le adreseze participanților la trafic;
am) ia măsuri pentru ca în exercitarea atribuțiilor ce le revin polițiștilor locali care execută activități în domeniul circulației pe drumurile publice să poarte uniforma specifică cu înscrisuri şi însemne distinctive, conform prevederilor legale;
an) aplică sancțiuni contravenționale în domeniul activităților edilitar – gospodărești, păstrarea liniștii, comerț, transport, conservarea și protecția mediului precum și constatarea faptelor ce constituie contravenții.
ao) răspunde administrativ, disciplinar, contravențional, civil ori penal pentru faptele sale și prejudiciile produse cu intenție;
ap)  respectă normele şi îndatoririle prevăzute O.U.G. nr. 57/2019 privind Codul administrativ, cu modificările și completările ulterioare;
aq) are obligația de a cunoaște și respecta prevederile referitoare la  controlul intern/managerial, contribuind la actualizarea, după caz, a registrului de riscuri pentru operațiunile specifice serviciului;
ar)  răspunde de prevenirea faptelor de corupție și asigură instruirea în domeniu a personalului din subordine;
as) are obligația să respecte secretul profesional, precum şi confidențialitatea datelor dobândite în timpul desfășurării activității, în condițiile legii, cu excepția cazurilor în care îndeplinirea sarcinilor de serviciu, nevoile justiției sau legea impun dezvăluirea acestora;
at) utilizează și răspunde solicitărilor din aplicația E-muscel, după caz;
au)  utilizează Registratura electronică și sistemul digitalizat de corespondență;
av) utilizează e-mailul primit din partea Primăriei Municipiului Câmpulung pe care are obligația să îl folosească pentru schimburile de informații electronice necesare pentru îndeplinirea sarcinilor de serviciu.   
aw) îndeplinește alte atribuții formulate verbal sau în scris pe cale ierarhică, care se prezumă a fi legale, orice refuz motivat de nelegaltatea sarcinii primite justificându-se în scris, în termen de  cel mult 24 de ore de la primire.
(2) Personalul Compartimentului Circulație pe drumuri publice are următoarele atribuții în domeniul circulației publice:
a) asigură fluenţa circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicul exclusiv pentru îndeplinirea atribuţiilor conferite de prezenta lege în domeniul circulaţiei pe drumurile publice;
b)  verifică integritatea mijloacelor de semnalizare rutieră şi sesizează nereguli constatate privind funcţionarea semafoarelor, starea indicatoarelor şi a marcajelor rutiere şi acordă asistenţă în zonele unde se aplică marcaje rutiere;
c) participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei şi alte asemenea fenomene, pe drumurile publice;
d) participă, împreună cu unităţile/structurile teritoriale ale Poliţiei Române, la asigurarea măsurilor de circulaţie ocazionate de adunări publice, mitinguri, marşuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum şi de alte activităţi care se desfăşoară pe drumul public şi implică aglomerări de persoane;
e) sprijină unităţile/structurile teritoriale ale Poliţiei Române în asigurarea măsurilor de circulaţie în cazul transporturilor speciale şi al celor agabaritice pe raza teritorială de competenţă;
f)  acordă sprijin unităţilor/structurilor teritoriale ale Poliţiei Române în luarea măsurilor pentru asigurarea fluenţei şi siguranţei traficului;
g)  asigură, în cazul accidentelor soldate cu victime, paza locului acestor accidente şi ia primele măsuri ce se impun pentru conservarea urmelor, identificarea martorilor şi a făptuitorilor şi, dacă se impune, transportul victimelor la cea mai apropiată unitate sanitară;
h)  constată contravenţii şi aplică sancţiuni pentru încălcarea normelor legale privind oprirea, staţionarea, parcarea autovehiculelor şi accesul interzis, având dreptul de a dispune măsuri de ridicare a autovehiculelor staţionate neregulamentar;
i)  constată contravenţii şi aplică sancţiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule; 
j)  constată contravenţii şi aplică sancţiuni pentru încălcarea normelor rutiere de către pietoni, biciclişti, conducători de mopede şi vehicule cu tracţiune animală;
k) constată contravenţii şi aplică sancţiuni pentru nerespectarea prevederilor legale referitoare la circulaţia în zona pietonală, în zona rezidenţială, în parcuri şi zone de agrement, precum şi pe locurile de parcare adaptate, rezervate şi semnalizate prin semnul internaţional pentru persoanele cu handicap;
l)  aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor/subdiviziunilor administrativ-teritoriale;
m) cooperează cu unităţile/structurile teritoriale ale Poliţiei Române pentru identificarea deţinătorului/utilizatorului autovehiculului ridicat ca urmare a staţionării neregulamentare sau al autovehiculelor abandonate pe domeniul public.
n)  în exercitarea atribuţiilor ce le revin, poliţiştii locali care desfăşoară activităţi în domeniul circulaţiei pe drumurile publice sunt obligaţi:
· să poarte peste uniforma specifică, în funcţie de anotimp, vestă sau scurtă cu elemente reflectorizante, pe care este imprimată emblema "POLIŢIA LOCALĂ";
· să poarte caschetă cu coafă albă;
· să efectueze semnalele adresate participanţilor la trafic, potrivit dispoziţiilor legale care reglementează circulaţia pe drumurile publice.
(3) Personalul Compartimentului Circulație pe drumuri publice desfășoară și următoarele activități în domeniul ordinii și liniștii publice: 
a) acţionează în zona de competenţă stabilită prin planul de ordine şi siguranţă publică al unităţii administrativ-teritoriale pentru prevenirea şi combaterea faptelor antisociale, precum şi pentru menţinerea ordinii şi liniştii publice sau curăţeniei localităţii;
b) intervin la solicitările dispeceratului la evenimentele semnalate prin Serviciul de urgenţă 112, pe principiul "cel mai apropiat poliţist de locul evenimentului intervine", în funcţie de specificul atribuţiilor de serviciu stabilite prin lege şi în limita competenţei teritoriale;
c)  acţionează, în condiţiile <LLNK 12010   155 10 202   6 37>art. 6 lit. k) din Legea nr. 155/2010, pentru depistarea persoanelor şi a bunurilor urmărite în temeiul legii;
d)  participă la executarea măsurilor stabilite în situaţii de urgenţă;
e)  în cazul constatării în flagrant a unei fapte penale, imobilizează făptuitorul, iau măsuri pentru conservarea locului faptei, identifică martorii oculari, sesizează imediat organele competente şi predau făptuitorul structurii Poliţiei Române competente teritorial, pe bază de proces-verbal, în vederea continuării cercetărilor;
f)  conduc la sediul poliţiei locale/structurii Poliţiei Române competente persoanele suspecte a căror identitate nu a putut fi stabilită, în vederea luării măsurilor ce se impun;
g) verifică şi soluţionează sesizările şi reclamaţiile primite din partea cetăţenilor  legate de problemele specifice compartimentului.
h) constată contravențiile și aplică sancţiunile prevăzute de hotărârile Consiliului Local al Municipiului Câmpulung în domeniul Normelor de imbunatatire a activitatilor edilitar-gospodaresti, pastrarea linisatii, comert, transport, conservarea mediului precum si constatarea faptelor ce constituie contraventii din Legea nr. 61/1991 pentru sancționarea faptelor de încălcare a unor norme de conviețuire socială, a ordinii şi liniştii publice, republicată, de Legea nr. 155/2010  privind poliția locale, de O.U.G. nr. 195/2002 privind circulația pe drumurile publice, de Legea  nr. 349/2002 pentru prevenirea si combaterea efectelor consumului produselor din tutun, de actele administrative adoptate de către Consiliul Local al Municipiului Câmpulung și a altor acte normative si de Protocoalele de Colaborare dintre Municipiul Câmpulung și Inspectoratul de Politie Județean Argeș  ori prin cooperarea cu celelalte structuri de ordine publică și siguranță națională, după caz;
i)  îndeplinesc orice alte atribuţii stabilite prin lege.
 
Art. 25. 
Personalul din compartimentul de ordine, liniște publică și paza bunurilor îndeplinește următoarele atribuții:
(1) Funcționarii publici desfășoară individual și în echipaje următoarele activități:
a)    acţionează în zona de competenţă stabilită prin planul de ordine şi siguranţă publică al unităţii administrativ-teritoriale pentru prevenirea şi combaterea faptelor antisociale, precum şi pentru menţinerea ordinii şi liniştii publice sau curăţeniei localităţii
b) intervin la solicitările dispeceratului la evenimentele semnalate prin Serviciul de urgenţă 112, pe principiul "cel mai apropiat poliţist de locul evenimentului intervine", în funcţie de specificul atribuţiilor de serviciu stabilite prin lege şi în limita competenţei teritoriale;
c) acţionează, în condiţiile <LLNK 12010   155 10 202   6 37>art. 6 lit. k) din Legea nr. 155/2010, pentru depistarea persoanelor şi a bunurilor urmărite în temeiul legii;
d)  participă la executarea măsurilor stabilite în situaţii de urgenţă;
e)  în cazul constatării în flagrant a unei fapte penale, imobilizează făptuitorul, iau măsuri pentru conservarea locului faptei, identifică martorii oculari, sesizează imediat organele competente şi predau făptuitorul structurii Poliţiei Române competente teritorial, pe bază de proces-verbal, în vederea continuării cercetărilor;
f)   conduc la sediul poliţiei locale/structurii Poliţiei Române competente persoanele suspecte a căror identitate nu a putut fi stabilită, în vederea luării măsurilor ce se impun;
g)   verifică şi soluţionează sesizările şi reclamaţiile primite din partea cetăţenilor  legate de problemele specifice compartimentului.
h)   constată contravențiile și aplică sancţiunile prevăzute de hotărârile Consiliului Local al Municipiului Câmpulung în domeniul Normelor de imbunatatire a activitatilor edilitar-gospodaresti, pastrarea linisatii, comert, transport, conservarea mediului precum si constatarea faptelor ce constituie contraventii din Legea nr. 61/1991 pentru sancționarea faptelor de încălcare a unor norme de conviețuire socială, a ordinii şi liniştii publice, republicată, de Legea nr. 155/2010  privind poliția locale, de O.U.G. nr. 195/2002 privind circulația pe drumurile publice, de Legea  nr. 349/2002 pentru prevenirea si combaterea efectelor consumului produselor din tutun, de actele administrative adoptate de către Consiliul Local al Municipiului Câmpulung și a altor acte normative si de Protocoalele de Colaborare dintre Municipiul Câmpulung și Inspectoratul de Politie Județean Argeș ori prin cooperarea cu celelalte structuri de ordine publică și siguranță națională, după caz.
i)   îndeplinesc orice alte atribuţii stabilite prin lege.
(2)  Cu aprobarea structurilor de specialitate din cadrul sistemului național de ordine publică și siguranță națională, funcționarii publici din compartiment vor asigura dispecerizarea și monitorizarea zonelor de interes public prin sistemele de supraveghere aflate în gestiune, astfel:
a) coordonarea activităţii personalului propriu şi intervenţia la evenimente, verificarea în baza de date a Ministerului Administraţiei şi Internelor a persoanelor şi autovehiculelor oprite pentru verificări, în condiţiile legii şi ale protocoalelor de colaborare încheiate cu structurile abilitate din cadrul ministerului;
b)  intervenţia la obiectivele asigurate cu pază aflate în proprietatea Consiliului Local Câmpulung  şi/sau în administrarea autorităţilor administraţiei publice locale sau a altor servicii/instituţii publice de interes local.
c) evenimentele recepţionate la centrul de monitorizare vor fi consemnate în registrul special destinat de operatorul dispecer în ordine cronologică. Registrul va avea ca rubricaţie: ora recepţionării, tipul alarmei, echipaj alarmat, ora sosirii la obiectiv, cauzele alarmei, soluţionare.    
d) 	arhivarea registrelor de consemnare a evenimentelor, de intrare în dispozitivul de intervenţie şi rapoartele şi procesele verbale ale agenţilor de intervenţie se va face pe timp de un an.   
e) convorbirile dispecerului se înregistrează şi se arhivează pe o perioadă de 30 de zile.
f) accesarea cu acordul autorităților în domeniu a bazelor de date din gestiunea structurilor de ordine publică și siguranță națională pentru sincronizarea acțiunilor de identificare și sancționare a contravențiilor în domeniul circulației pe drumurile publice, potrivit legii; 
(3) Personalul contractual din cadrul poliţiei locale asigură paza bunurilor şi obiectivelor stabilite de Consiliul Local, prin hotărâri, cu respectarea prevederilor legale în domeniu și are următoarele atribuţii specifice:
a)  verifică, în timpul serviciului, locurile şi punctele vulnerabile, existenţa şi starea încuietorilor, a amenajărilor tehnice şi a sistemelor de pază şi alarmare şi ia, în caz de nevoie, măsurile care se impun;
b) cunoaşte prevederile legale privind accesul în obiective şi regulile stabilite în planurile de pază;
c)  supraveghează ca persoanele cărora li s-a permis accesul în incintă, pe baza documentelor stabilite, să se deplaseze numai în locurile pentru care au primit permisiunea de acces;
d) nu părăseşte postul încredinţat decât în situaţiile şi condiţiile prevăzute în consemnul postului;
e)  verifică obiectivul încredinţat spre pază, cu privire la existenţa unor surse care ar putea produce incendii, explozii sau alte evenimente grave. În cazul în care acestea s-au produs, ia primele măsuri de salvare a persoanelor şi a bunurilor, precum şi pentru limitarea consecinţelor acestor evenimente şi sesizează organele competente;
f) în cazul săvârşirii unei infracţiuni flagrante, ia măsuri de predare a făptuitorului structurilor Poliţiei Române competente potrivit legii. Dacă făptuitorul a dispărut, asigură paza bunurilor, nu permite pătrunderea în câmpul infracţional a altor persoane şi anunţă unitatea de poliţie competentă, întocmind totodată proces-verbal cu cele constatate;
g)  face uz de armamentul din dotare numai cu respectarea strictă a prevederilor legale.
h) indeplineste alte atributii stabilite de conducerea Politiei Locale, in limita competentelor legale.

 Art. 26. 
(1) Compartimentul în domeniul protecţiei mediului, al disciplinei în construcții și afișaj stradal și în domeniul activităţilor comerciale răspunde de buna desfășurarea a activităților din domeniile protecția mediului, disciplina în construcții și controlul comercial prin personal care lucrează individual sau în echipe mixte/colective de control, după caz, inclusiv cu alte categorii de personal din aparatul de specialitate al primarului.
(2) Lucrătorul în domeniul protecției mediului are următoarele atribuții:
a) verifică respectarea programului de lucrări privind asigurarea curăţeniei stradale de către firmele de salubritate;
b) verifică respectarea măsurilor de transportare a resturilor vegetale rezultate de la toaletarea spaţiilor verzi, de către firmele abilitate;
c) verifică respectarea obligaţiilor privind întreţinerea curăţeniei de către instituţiile publice, operatorii economici, persoanele fizice şi juridice, respectiv curăţenia faţadelor, a locurilor de depozitare a diferitelor materiale, a anexelor gospodăreşti, a terenurilor aferente imobilelor pe care le deţin sau în care funcţionează, a trotuarelor, a rigolelor, a căilor de acces, a parcărilor, a terenurilor din apropierea garajelor şi a spaţiilor verzi;
d) verifică respectarea normelor privind păstrarea curăţeniei în locurile publice;
e) veghează la respectarea standardelor şi a normelor privind nivelul de zgomot şi poluarea sonoră;
f) verifică respectarea normelor privind păstrarea curăţeniei albiilor râurilor şi a cursurilor de ape ce traversează unitatea administrativ-teritorială;
g) veghează la respectarea normelor privind protejarea şi conservarea spaţiilor verzi;
h) veghează la aplicarea legislaţiei în vigoare privind deversarea reziduurilor lichide şi solide pe domeniul public, în ape curgătoare şi în lacuri;
i) verifică respectarea prevederilor legale de mediu de către operatorii economici, în limita competenţelor specifice autorităţilor administraţiei publice locale;
j) constată contravenţii şi aplică sancţiuni contravenţionale pentru încălcarea prevederilor stabilite de către Consiliul Local al Municipiului Câmpulung pentru aprobarea Normelor de îmbunătățire a activităților edilitar – gospodărești, păstrarea liniștii, comerț, transport, conservarea și protecția mediului precum și constatarea faptelor ce constituie contravenții si pentru aplicarea/implementarea altor acte normative care prevad atributii in acest sens.
(3) Polițiștii locali cu atribuții în domeniul disciplinei în construcții și afișaj stradal desfășoară următoa
(4) rele activități:
a) efectuează controale pentru identificarea lucrărilor de construcții executate fără autorizație de construire sau desființare, după caz, inclusiv a construcțiilor cu caracter provizoriu;
b) efectuează controale pentru identificarea persoanelor care nu respectă autorizația de executare a lucrărilor de reparații ale părții carosabile și pietonale;
c) verifică respectarea normelor legale privind afișajul publicitar, afișajul electoral și orice altă formă de afișaj/reclamă, inclusiv cele referitoare la amplasarea firmei la locul de desfășurare a activității economice;
d) participă la acțiunile de demolare/dezmembrare/ dinamitare a construcțiilor efectuate fără autorizație pe domeniul public sau privat al unității/subdiviziunii administrativ-teritoriale ori pe spații aflate în administrarea autorităților administrației publice locale sau a altor instituții/servicii publice de interes local, prin asigurarea protecției perimetrului și a libertății de acțiune a personalului care participă la aceste operațiuni specifice;
e) constată, după caz, conform atribuțiilor stabilite prin lege, contravențiile privind disciplina în domeniul autorizării executării lucrărilor în construcții și înaintează procesele-verbale de constatare a contravențiilor, în vederea aplicării sancțiunii, șefului compartimentului de specialitate care coordonează activitatea de amenajare a teritoriului și de urbanism sau, după caz, președintelui consiliului județean, primarului unității administrativ-teritoriale în a cărui rază de competență s-a săvârșit contravenția sau persoanei împuternicite de aceștia. 
  	(4) Poliţiştii locali cu atribuţii în domeniul activităţii comerciale desfăşoară următoarele activităţi:
a) constată contravenţii şi aplică sancţiuni contravenţionale pentru încălcarea regulilor de comerţ stabilite prin lege, în limita competenţelor specifice autorităţilor administraţiei publice locale;
b) urmăresc dezvoltarea ordonată a comerţului şi desfăşurarea activităţilor comerciale în locuri autorizate de primar în vederea eliminării oricărei forme privind comerţul ambulant neautorizat;
c) controlează respectarea normelor legale privind comercializarea produselor agroalimentare şi industriale în pieţe, în târguri şi în oboare;
d) colaborează cu organele de control sanitare, sanitarveterinare şi de protecţie a consumatorilor, în exercitarea atribuţiilor de serviciu;
e) controlează modul de respectare a obligaţiilor ce revin operatorilor economici cu privire la afişarea preţurilor;
f) verifică dacă în incinta unităţilor de învăţământ, a căminelor şi a locurilor de cazare pentru elevi şi studenţi, precum şi pe aleile de acces în aceste instituţii se comercializează sau se expun spre vânzare băuturi alcoolice, tutun;
g) verifică modul de respectare a normelor legale privind amplasarea materialelor publicitare la tutun şi băuturi alcoolice;
h) verifică şi soluţionează sesizările şi reclamaţiile primite din partea cetăţenilor, legate de problemele specifice compartimentului.
i) constată contravenţii şi aplică sancţiuni contravenţionale pentru încălcarea prevederilor normelor aprobate de îmbunătățire a activităților edilitar – gospodărești, păstrarea liniștii, comerț, transport, conservarea și protecția mediului precum și constatarea faptelor ce constituie contravenții si in  actele administrative adoptate de către Consiliul Local al Municipiului Câmpulung și a altor acte normative care prevad atributii in acest sens

          Capitolul IV: Drepturile şi obligaţiile poliţistului local
 
          Art. 27.
        	(1) În exercitarea atribuţiilor ce îi revin, potrivit legii, poliţistul local are următoarele drepturi principale:
    a) să efectueze control preventiv asupra persoanei şi/sau bagajului acesteia în următoarele situaţii: există indicii clare că s-a săvârşit, se săvârşeşte sau se pregăteşte săvârşirea unei infracţiuni sau persoana participă la manifestări publice organizate în locuri în care este interzis accesul cu arme, produse ori substanţe periculoase;
    b) să invite la sediul poliţiei locale persoanele a căror prezenţă este necesară pentru îndeplinirea atribuţiilor, prin aducerea la cunoştinţă, în scris, a scopului şi a motivului invitaţiei;
    c) să solicite sprijinul cetăţenilor pentru identificarea, urmărirea şi prinderea persoanelor care au comis fapte de natură penală sau contravenţională;
    d) să poarte şi să folosească, în condiţiile prezentei legi şi numai în timpul serviciului, armamentul, muniţia şi celelalte mijloace de apărare şi intervenţie din dotare;
    e) să circule gratuit, pe baza legitimaţiei de serviciu, în timpul serviciului, în zona de competenţă, cu mijloacele de transport în comun locale, pentru executarea unor misiuni care nu pot fi îndeplinite altfel;
    f) să folosească forţa, în condiţiile legii, proporţional cu starea de fapt care justifică utilizarea acesteia, în cazul nerespectării dispoziţiilor pe care le-a dat în exercitarea atribuţiilor de serviciu;
    g) să legitimeze şi să stabilească identitatea persoanelor care încalcă dispoziţiile legale ori sunt indicii că acestea pregătesc sau au comis o faptă ilegală;
    h) să conducă la sediul poliţiei locale sau al unităţilor/ structurilor teritoriale ale Poliţiei Române pe cei care prin acţiunile lor periclitează integritatea corporală, sănătatea sau viaţa persoanelor, ordinea publică ori alte valori sociale, precum şi persoanele suspecte de săvârşirea unor fapte ilegale, a căror identitate nu a putut fi stabilită în condiţiile legii. Verificarea situaţiei acestor categorii de persoane şi luarea măsurilor legale, după caz, se realizează în cel mult 12 ore din momentul depistării, ca măsură administrativă.
       	(2) Pentru exercitarea atribuţiilor de serviciu, poliţiştii locali au acces, în condiţiile legii, la bazele de date ale Ministerului Afacerilor Interne. În acest scop, poliţia locală şi structurile abilitate din cadrul Ministerului Afacerilor Interne încheie protocoale de colaborare în care se reglementează infrastructura de comunicaţii, măsurile de securitate, protecţie şi de asigurare a confidenţialităţii datelor, nivelul de acces şi regulile de folosire.
      	 (3)În cazul infracţiunilor flagrante, personalul poliţiei locale imobilizează făptuitorul, ia măsuri pentru conservarea locului faptei, identifică martorii oculari, sesizează imediat organele competente şi predă făptuitorul, pe bază de procesverbal, în vederea continuării cercetărilor.
       	
Art. 28.
(1) În exercitarea atribuţiilor de serviciu, poliţistul local este obligat:
    a) să respecte drepturile şi libertăţile fundamentale ale cetăţenilor, prevăzute de Constituţia României, republicată, şi de Convenţia pentru apărarea drepturilor omului şi a libertăţilor fundamentale;
    b) să respecte principiile statului de drept şi să apere valorile democraţiei;
    c) să respecte prevederile legilor şi ale actelor administrative ale autorităţilor administraţiei publice centrale şi locale;
    d) să respecte şi să aducă la îndeplinire ordinele şi dispoziţiile legale ale şefilor ierarhici;
    e) să respecte normele de conduită profesională şi civică prevăzute de lege;
    f) să îşi declare, în prealabil, calitatea şi să prezinte insigna de poliţist şi legitimaţia de serviciu, cu excepţia situaţiilor în care rezultatul acţiunii este periclitat. La intrarea în acţiune sau la începutul intervenţiei ce nu suferă amânare, poliţistul local este obligat să se prezinte, iar după încheierea oricărei acţiuni sau intervenţii să se legitimeze şi să declare funcţia şi unitatea de poliţie locală din care face parte;
    g) să intervină şi în afara orelor de program, în limita mijloacelor aflate la dispoziţie, pentru exercitarea atribuţiilor de serviciu, în raza teritorială de competenţă, când ia la cunoştinţă de existenţa unor situaţii care justifică intervenţia sa;
    h) să se prezinte de îndată la sediul poliţiei locale sau acolo unde este solicitat, în situaţii de catastrofe, calamităţi ori tulburări de amploare ale ordinii şi liniştii publice sau alte asemenea evenimente, precum şi în cazul instituirii stării de urgenţă ori a stării de asediu sau în caz de mobilizare şi de război;
    i) să respecte secretul profesional, precum şi confidenţialitatea datelor dobândite în timpul desfăşurării activităţii, în condiţiile legii, cu excepţia cazurilor în care îndeplinirea sarcinilor de serviciu, nevoile justiţiei sau legea impun dezvăluirea acestora;
    j) să manifeste corectitudine în rezolvarea problemelor personale, în aşa fel încât să nu beneficieze şi nici să nu lase impresia că beneficiază de datele confidenţiale obţinute în calitatea sa oficială.
         (2) Poliţistului local îi este interzis:
    a) să facă parte din partide, formaţiuni sau organizaţii politice ori să desfăşoare propagandă în favoarea acestora;
    b) să exprime opinii sau preferinţe politice la locul de muncă sau în public;
    c) să participe la mitinguri, demonstraţii, procesiuni sau orice alte întruniri cu caracter politic;
    d) să adere la secte, organizaţii religioase sau la orice alte organizaţii interzise de lege;
    e) să efectueze, direct sau prin persoane interpuse, activităţi de comerţ ori să participe la administrarea sau conducerea unor operatori economici, cu excepţia calităţii de acţionar;
    f) să exercite activităţi de natură să lezeze onoarea şi demnitatea poliţistului local sau a instituţiei din care face parte;
    g) să deţină orice altă funcţie publică sau privată pentru care este salarizat, cu excepţia funcţiilor didactice din cadrul instituţiilor de învăţământ, a activităţilor de cercetare ştiinţifică şi creaţie literar-artistică;
    h) să participe la efectuarea oricărei forme de control în vreo entitate publică sau privată, în cazul în care, direct ori prin intermediari, este implicat sau are interese de natură contrară activităţii specifice de poliţie;
    i) să provoace suferinţe fizice sau psihice unor persoane, în scopul obţinerii de la acestea ori de la o terţă persoană de informaţii sau mărturisiri;
    j) să primească, să solicite, să accepte, direct sau indirect, ori să facă să i se promită, pentru sine sau pentru alţii, în considerarea calităţii sale oficiale, daruri ori alte avantaje;
    k) să rezolve cereri care nu sunt de competenta sa ori care nu i-au fost repartizate de şefii ierarhici sau să intervină pentru soluţionarea unor asemenea cereri, în scopurile prevăzute la lit. j);
    l) să colecteze sume de bani de la persoane fizice sau juridice;
    m) să redacteze, să imprime sau să difuzeze materiale ori publicaţii cu caracter politic, imoral sau ilegal.
       (3) Poliţistul local cu funcţie de conducere răspunde pentru ordinele şi dispoziţiile date subordonaţilor. El este obligat să verifice dacă acestea au fost transmise şi înţelese corect şi să controleze modul de aducere la îndeplinire.
       (4) Poliţistul local cu funcţie de conducere este obligat să sprijine propunerile şi iniţiativele motivate ale personalului din subordine, în vederea îmbunătăţirii activităţii poliţiei locale în care îşi desfăşoară activitatea, precum şi a calităţii serviciilor publice oferite cetăţenilor.
       (5) Poliţistul local răspunde, în condiţiile legii, pentru modul în care îşi exercită atribuţiile de serviciu. Încălcarea de către poliţistul local a atribuţiilor de serviciu angajează răspunderea sa disciplinară, patrimonială, civilă sau penală, după caz, potrivit legii.
       (6) Poliţistul local are obligaţia să se abţină de la orice faptă care ar putea aduce prejudicii persoanelor fizice sau juridice ori prestigiului poliţiei locale şi/sau autorităţilor publice.

       Art. 29.
       În îndeplinirea atribuţiilor prevăzute de lege, personalul poliţiei locale îşi exercită competenţa pe raza Municipiului Câmpulung.

       Art. 30.
       Pentru contribuţii deosebite la apărarea ordinii şi liniştii publice, a drepturilor şi a libertăţilor fundamentale ale cetăţenilor şi la prevenirea faptelor antisociale, pentru îndeplinirea exemplară a atribuţiilor de serviciu, poliţiştilor locali li se pot acorda recompense morale sau materiale, în condiţiile stabilite prin Regulamentul-cadru de organizare si funcţionare a poliţiei locale.

     Art. 31.
       (1) Recompensarea poliţiştilor locali se realizează în scopul recunoaşterii publice în cadrul comunităţii profesionale şi în societate, dacă este cazul, a meritelor celor care se evidenţiază în îndeplinirea atribuţiilor, a misiunilor sau pe timpul acţiunilor organizate în zona de competenţă a poliţiei locale.
       (2) Recompensele au caracter moral sau material, după caz.
       (3) Recompensarea poliţiştilor locali trebuie să se bazeze pe principii care vizează obiectivitatea, echitatea şi principialitatea acordării recompenselor.

     Art. 32.
       La stabilirea şi acordarea de recompense sau la formularea de propuneri în acest sens se au în vedere următoarele elemente:
    a) comportamentul poliţistului local;
    b) prestaţia profesională generală a poliţistului local şi modul de îndeplinire a atribuţiilor/misiunilor;
    c) efectul motivator pe care recompensarea îl poate produce asupra celorlalţi poliţişti locali;
    d) posibilitatea ca recompensa acordată să determine eficientizarea activităţii poliţistului local. 

      Art. 33.
       Recompensele care se pot acorda poliţiştilor locali sunt următoarele:
    a) ridicarea unei sancţiuni disciplinare aplicate anterior precedă acordarea unei alte recompense. Se acordă pe timpul perioadei cât sancţiunea îşi produce efectele şi determină încetarea imediată a acestora. Se acordă de şeful care a aplicat sancţiunea disciplinară ce urmează a fi ridicată sau de către noul şef care îndeplineşte atribuţiile aceleiaşi funcţii. În situaţia în care poliţistul local a fost mutat, ridicarea sancţiunii se acordă ca recompensă de către şeful care îndeplineşte funcţia similară celui care a aplicat sancţiunea disciplinară;
    b) felicitările - pot fi scrise sau verbale, se acordă pentru îndeplinirea deosebită a atribuţiilor şi a misiunilor şi se aduc la cunoştinţă individual sau în faţa personalului;
    c) titlurile de onoare - se conferă poliţiştilor locali pentru acte de eroism, curaj deosebit, devotament şi pentru merite deosebite în îndeplinirea unor atribuţii sau a unor misiuni;
    d) însemnele onorifice, de tipul ecusoanelor, al insignelor sau altele asemenea, şi diplomele de merit - se acordă pentru obţinerea de rezultate foarte bune la absolvirea unor cursuri, competiţii sportive, manifestări cultural-artistice şi sociale cu prilejul unor aniversări şi la finalizarea unor acţiuni/misiuni;
    e) recompensele materiale - se acordă poliţiştilor locali care s-au evidenţiat prin obţinerea de rezultate exemplare în activitate, în conformitate cu legea-cadru privind salarizarea unitară a personalului plătit prin fonduri publice.     

 Art. 34.
       Drepturile salariale ale personalului poliţiei locale se stabilesc potrivit prevederilor legale aplicabile personalului din aparatul de specialitate al primarului.
     
      Art. 35.
       În afara drepturilor salariale prevăzute la art. 40, poliţistul local mai are dreptul şi la:
          a) decontarea cheltuielilor de transport în cazul deplasării în interesul serviciului;
          b) încadrarea activităţii în condiţii deosebite, speciale sau alte condiţii de muncă, potrivit legii;
          c) asigurarea de către consiliul local a asistenţei juridice a poliţistului local pentru fapte săvârşite de acesta în exercitarea, potrivit legii, a atribuţiilor de serviciu;
          d) asigurarea despăgubirilor de viaţă, de sănătate şi de bunuri în condiţiile stabilite prin Regulamentul-cadru de organizare şi funcţionare a poliţiei locale şi în limita bugetului aprobat de Consiliul Local Câmpulung.




      Art. 36.
       În cazul decesului unui poliţist local în timpul sau în legătură cu exercitarea atribuţiilor de serviciu, se acordă familiei acestuia sau persoanei care a suportat cheltuielile ocazionate de deces, după caz, un ajutor suplimentar de deces egal cu 3 salarii de bază avute la data decesului.

      Art. 37.
       Pentru toate sumele de bani plătite ca despăgubiri în temeiul prezentului regulament, autorităţile administraţiei publice locale vor iniţia demersuri pentru recuperarea sumelor plătite de la persoanele care se fac vinovate de producerea prejudiciilor.

       Art. 38.
       (1) În exercitarea atribuţiilor de serviciu, poliţistul local beneficiază de protecţie specială, în condiţiile legii, similară cu a poliţistului din cadrul Poliţiei Române.
       (2) Poliţistul local şi membrii familiei sale au dreptul la protecţie, în condiţiile legii, din partea structurilor specializate ale statului faţă de ameninţările sau violenţele la care ar putea fi supuşi ca urmare a exercitării atribuţiilor de serviciu.

       Capitolul IV: Folosirea mijloacelor din dotare şi uzul de armă

        Art. 39. 
(1) Pentru efectuarea patrulărilor şi intervenţiilor rapide la diferite evenimente Poliţia Locală Câmpulung dispune de două autoturism , cu posibilități de completare a bazei tehnice de mobilitate cu cel puțin un mijloc de transport necesar serviciului de ordine, liniște publică și paza bunurilor.
(2) Personalul este dotat, potrivit nevoii, cu mijloace de apărare individuală și de armament neletal, precum și cu mijloace de descurajare a faptelor de natură penală. Dotarea integrală cu astfel de mijloace se va face etapizat, în limita prevederilor bugetelor locale anuale.
(3) Pentru descurajarea, împiedicarea şi neutralizarea acţiunilor agresive ale persoanelor care tulbură ordinea şi liniştea publică, acţiuni ce nu au putut fi înlăturate sau anihilate prin utilizarea altor mijloace, poliţiştii locali pot folosi arme neletale destinate pentru autoapărare, bastoane din cauciuc sau tomfe, bastoane cu energie electrostatică, dispozitive cu substanţe iritant-lacrimogene şi paralizante, cătuşe, câini de serviciu, precum şi alte mijloace de imobilizare care nu pun în pericol viaţa sau nu produc o vătămare corporală gravă.
         (4) Mijloacele prevăzute la alin. (3) pot fi folosite împotriva persoanelor care:
      a) întreprind acţiuni care pun în pericol integritatea corporală, sănătatea sau bunurile altor persoane;
      b) blochează, în afara condiţiilor legii, căile publice de circulaţie, încearcă să pătrundă, pătrund fără drept sau refuză să părăsească sediile autorităţilor publice, ale partidelor politice, ale instituţiilor şi organizaţiilor de interes public ori privat, periclitează în orice mod integritatea sau securitatea acestora ori a personalului sau tulbură desfăşurarea normală a activităţii;
      c) ultragiază persoanele cu funcţii ce implică exerciţiul autorităţii publice;
      d) se opun sau nu se supun, prin orice mijloace, îndeplinirii solicitărilor legale ale poliţiştilor locali, numai dacă există o temere legitimă că prin acţiunile lor pot pune în pericol integritatea corporală sau viaţa poliţiştilor locali.
       (5) Folosirea mijloacelor prevăzute la alin. (3) împotriva participanţilor la acţiunile agresive se va face în mod gradual, după avertizarea prealabilă asupra utilizării unor asemenea mijloace şi acordarea timpului necesar pentru încetarea acţiunilor şi conformarea la solicitările legale ale poliţiştilor locali. Orice acţiune în public se face prin anunţare: "Poliţia!".
       (6) Folosirea mijloacelor prevăzute la alin. (1) nu trebuie să depăşească nevoile reale pentru împiedicarea sau neutralizarea acţiunilor agresive. 

      Art. 40.
       (1) Se interzice folosirea armelor de orice fel și a mijloacelor prevăzute la art. 38 alin.(3), în următoarele situaţii :
     a) împotriva copiilor, femeilor cu semne vizibile de sarcină şi a persoanelor cu semne vizibile de invaliditate, cu excepţia cazurilor în care aceştia săvârşesc un atac armat sau în grup, care pune în pericol viaţa ori integritatea corporală a persoanei;
     b) în situaţiile în care s-ar primejdui viaţa altor persoane ori s-ar viola teritoriul, spaţiul aerian sau apele naţionale ale unui stat vecin.
       (2) Folosirea mijloacelor prevăzute la alin.(1)  pentru îndeplinirea atribuţiilor de serviciu, în condiţiile şi în situaţiile prevăzute de prezenta lege, înlătură caracterul penal al faptei.

      Art. 41.
       (1) Poliţiştii locali şi personalul contractual din poliţia locală au dreptul la uniformă de serviciu specifică locului şi condiţiilor de desfăşurare a serviciului, care se acordă gratuit din resursele financiare ale unităţii administrativ-teritoriale.
       (2) Uniforma şi însemnele distinctive se poartă în timpul executării serviciului, iar în situaţia în care sediile nu sunt dotate cu vestiare, acestea pot fi purtate şi pe timpul deplasării până la serviciu şi de la serviciu la domiciliu sau la reşedinţă, după caz.
       (3) Personalul poliției locale care desfășoară activități preponderent la sediul administrativ poate purta ținută civilă cu obligativitatea portului uniformei în cazul aplicării mijloacelor de autoritate publică și misiunilor operative, după caz. Excepția se referă la șefii de structuri și funcționarii din domeniul protecției mediului, controlul comercial și disciplina în construcții.
       (4) Dotarea integrală cu uniforma de serviciu prevăzută de  normele legale se va face etapizat, în limita prevederilor din bugetele locale. 

      Art. 42.
        (1)  Poliţia Locală Câmpulung, în limitele bugetare locale, se va dota cu mijloace de înregistrare audio-video, inclusiv de tip ”body-cam” poitrivit prevederilor Legii nr.155/2010 republuxate, coroborate cu legislația în domeniul GDPR.
        (2)  În urma achiziţionării body-cam, prezentul regulament se va completa cu noi reglementări privind gestionarea şi folosirea acestora.
        (3) Modul de utilizare al ”body-cam” și de gestionare a informațiilor și imaginilor captate vor fi regelementate prin ”Procedură operațională” aprobată prin Sistemul de Control Managerial Intern.

      Art. 43.
        (1)  Poliţia Locală Câmpulung, pe baza prevederilor bugetare locale, se va dota doar în mod excepțional şi cu arme letale prevăzute de Legea nr.155/2010, coroborate cu legislația în domeniul armelor și munițiilor.
        (2)  În urma achiziţionării armelor letale, prezentul regulament se va completa cu noi reglementări privind gestionarea şi folosirea acestora.

CAPITOLUL IV: Dispoziţii finale:
          Art. 44.
          (1) Personalul politiei locale își îndeplinește atribuțiile în mod nemijlocit sub autoritatea și controlul primarului și nu poate primi însărcinări din partea altor persoane.
         (2) Primarul poate delega prerogativele ce-i revin unei persoane desemnate prin dispoziție.

         Art. 45.
         Executarea serviciului de catre politistii locali în domeniul ordinii şi liniştii publice, precum și activitățile desfășurate de personalul contractual din cadrul Poliției Locale Câmpulung, se realizează în baza Planului de Ordine şi Siguranţă Publică al Municipiului Câmpulung, aprobat în condiţiile legii.

        Art. 46.
         Modul în care poliţiştii locali  execută misiuni de pază şi ordine şi linişte publică în zonele încredinţate este controlat de către conducerea poliţiei locale precum şi de către politiștii locali cu atribuții în acest sens, din cadrul Poliţiei Locale.

        Art. 47.
         În cazul executării în comun cu unităţile/structurile Poliţiei Române sau cu cele ale Jandarmeriei Române a unor misiuni în domeniul menţinerii sau asigurării ordinii publice ori pentru dirijarea circulaţiei rutiere, efectivele poliţiei locale acţionează sub coordonarea directă a Poliţiei Române sau a Jandarmeriei Române, după caz.      


          Art. 48.
         Conducerea Poliţiei Locale actualizează şi completează permanent atribuţiile compartimentelor în funcţie de modificările organizatorice şi legislative intervenite.

        Art. 49.
         Conducerea Poliţiei Locale asigură detalierea atribuţiilor din Regulamentul de Organizare şi Funcţionare, prin elaborarea fişelor postului.    

        Art. 50. 
         Prezentul Regulament se completează cu prevederile Regulamentului Intern al Primariei Municipiului Câmpulung si serviciilor subordonate Consiliului Local Câmpulung, precum şi nu excede prevederilor Legii poliţiei locale nr.155/2010 şi a Regulamentului – cadru de organizare şi funcţionare a poliţiei locale, aprobat prin Hotărârea Guvernului nr. 1332/2010.


Primar,  							Pt. Director Executiv,
Elena-Valerica LASCONI 		Șef Serviciu Ordine, Liniște Publică și  Paza Bunurilor
          Ion-Cristian BĂRBULESCU

